វីលហ៊ែមមើស

" **Wilhelmus van Nassouwe** " ដែលត្រូវបានគេស្គាល់យ៉ាងសាមញ្ញថា " **Wilhelmus** "  គឺជាភ្លេងជាតិទាំងប្រទេសហូឡង់បច្ចុប្បន្ន និងព្រះរាជាណាចក្រហូឡង់ពីអតីតកាល។ វាមានអាយុកាលតាំងពីឆ្នាំ១៥៧២មកម្ល៉េះ ដែលធ្វើឱ្យវាក្លាយជាភ្លេងជាតិចំណាស់ជាងគេបំផុតដែលកំពុងប្រើប្រាស់សព្វថ្ងៃ ដោយកំណត់លក្ខខណ្ឌទាំងការប្រើប្រាស់បទភ្លេង និងទំនុកច្រៀង។   ទោះបីជា "Wilhelmus" មិនត្រូវបានគេទទួលស្គាល់ថាជាភ្លេងជាតិផ្លូវការរហូតដល់ឆ្នាំ១៩៣២ ក៏ដោយ ក៏វាតែងតែមានប្រជាប្រិយភាពជាមួយផ្នែកខ្លះនៃប្រជាជនហូឡង់ ហើយបានលេចឡើងម្តងទៀតក្នុងឱកាសជាច្រើននៅក្នុងប្រវត្តិសាស្ត្រហូឡង់ មុនពេលទទួលបានឋានៈបច្ចុប្បន្នរបស់វា។  វាក៏ជាបទភ្លេងជាតិរបស់តំបន់ហូឡង់អង់ទីលផងដែរ ពីឆ្នាំ១៩៥៤ដល់ឆ្នាំ១៩៦៤ផងដែរ។

"Wilhelmus" មានដើមកំណើតពី ការបះបោរហូឡង់ ដែលជាការតស៊ូរបស់ប្រទេសជាតិដើម្បីសម្រេចបានឯករាជ្យពីចក្រភពអេស្ប៉ាញ។ អត្ថន័យរបស់បទនេះចង់និយាយ​ពី ​បិតា​ជាតិ​ វីល្លៀមនៃអូរ៉ង់ ដែល​ជាទេសាភិបាល(Statholder)នៅ​ប្រទេស​ហូឡង់​ក្រោមស្តេច​អេស្ប៉ាញ ។ នៅក្នុងការរៀបរាប់បែបបុរសទីមួយ ដូចជាការដកស្រង់សម្តីខ្លួនឯង វីល្លៀមនិយាយទៅកាន់ជនជាតិហូឡង់អំពីការបះបោរ និងការតស៊ូផ្ទាល់ខ្លួនរបស់គាត់ ជាមួយស្វាមីភក្តិចំពោះស្តេច  ដោយមិនក្បត់នឹងមនសិការរបស់គាត់គឺ បម្រើព្រះ និងជនជាតិហូឡង់។ នៅ​ក្នុង​ទំនុក​ច្រៀង វីល្លៀម​បាន​ប្រៀបធៀប​ខ្លួន​គាត់​ជា​មួយ​នឹង ​ព្រះបាទ​ដាវីឌ ​ក្នុង​គម្ពីរ​ប៊ីប ដែល​បម្រើ​នៅ​ក្រោម​ស្តេច ​សូល ​ដែល​ឃោរឃៅ។ កាល​ដែល​ដាវីឌ​មាន​ចិត្ត​មេត្ដា​វាយ​ឈ្នះស្តេច​សូល​ដែល​អយុត្តិធម៌ ហើយ​ត្រូវ​បាន​រង្វាន់​ពី​ព្រះ​ជា​មួយ​នឹង ​រាជាណាចក្រ​អ៊ីស្រាអែល ដូច្នេះ វីល្លៀម​ក៏​សង្ឃឹម​ថា​នឹង​ទទួល​បាន​រង្វាន់​ជា​រាជាណាចក្រ​មួយ​ដែរ។ ទាំង "Wilhelmus" និងការបះបោរហូឡង់គួរតែត្រូវបានគេមើលឃើញនៅក្នុងពន្លឺនៃសតវត្សទី១៦នៃ កំណែទម្រង់សាសនា នៅអឺរ៉ុប និងការធ្វើទុក្ខបុកម្នេញពួកប្រូតេស្តង់ ដោយការស៊ើបអង្កេតអេស្ប៉ាញ នៅក្នុង តំបន់ស្រុកទាប ។ តន្ត្រីយោធា បានបង្ហាញសារៈប្រយោជន៍យ៉ាងខ្លាំងមិនត្រឹមតែក្នុងការចំអកដល់ពួកបព្វជិតរ៉ូម៉ាំង និងស្តេចដែលគាបសង្កត់ប៉ុណ្ណោះទេ ថែមទាំងក្នុងការបង្កើតភាពស្អិតរមួតក្នុងសង្គមដែលឆ្លងផុតពីវណ្ណៈទៀតផង។ នៅក្នុងការរួមបញ្ចូលដោយជោគជ័យនូវពាក្យពេជចន៍ ទំនុកតម្កើងព្រះ ជាមួយនឹងភាពពាក់ព័ន្ធផ្នែកនយោបាយ "Wilhelmus" ឈរជាឧទាហរណ៍ដ៏លេចធ្លោនៃស្នាដៃប្រភេទនេះ។ 

## ការចាប់ផ្តើម 
### ប្រភពដើមនៃបទភ្លេង 
បទភ្លេងនៃ "Wilhelmus" ត្រូវបានខ្ចីពីបទចម្រៀងបារាំង រ៉ូម៉ាំងកាតូលិក ដ៏ល្បីល្បាញមួយដែលមានចំណងជើងថា *Autre chanson de la ville de Chartres assiégée par le prince de Condé*   (ឬ *Chartres* in short)។ បទចម្រៀងនេះបានចំអកឱ្យ ការឡោមព័ទ្ធឆាត្រស៍ ដែលបរាជ័យក្នុងឆ្នាំ១៥៦៨ ដោយ ពួកយូហ្គឺណុត (ប្រូតេស្តង់) ព្រះអង្គម្ចាស់នៃកុងដេ កំឡុងសង្គ្រាមសាសនាបារាំង។ ទោះជាយ៉ាងណាក៏ដោយ ខ្លឹមសារនៃជ័យជម្នះរបស់ "Wilhelmus" ខុសគ្នាយ៉ាងខ្លាំងពីខ្លឹមសារនៃបទចម្រៀងដើម ដែលធ្វើឱ្យវាមានលក្ខណៈវិទ្ធង្សនាក្នុងកម្រិតជាច្រើន។ ដូច្នេះហើយ ពួកប្រូតេស្តង់ហូឡង់បានយកបទចម្រៀងប្រឆាំងប្រូតេស្តង់ ហើយបានកែសម្រួលវាទៅជាការឃោសនាសម្រាប់របៀបវារៈផ្ទាល់ខ្លួនរបស់ពួកគេ។ នៅក្នុងវិធីនោះ "Wilhelmus" គឺជារឿងធម្មតាសម្រាប់ពេលវេលារបស់វា ដោយវាគឺជាការអនុវត្តធម្មតានៅក្នុងសតវត្សទី១៦ សម្រាប់ក្រុមប្រយុទ្ធដើម្បីលួចបទចម្រៀងគ្នាទៅវិញទៅមកដើម្បី សរសេរឡើងវិញ ។  អ្នកនិពន្ធជនជាតិហូឡង់ អាឌ្រីយែន វ៉ាលែរុស បានកត់ត្រាបទភ្លេងបច្ចុប្បន្ននៃ "Wilhelmus" នៅក្នុង *Nederlantsche Gedenck-clanck* របស់គាត់នៅឆ្នាំ១៦២៦ ដោយបន្ថយល្បឿននៃបទភ្លេង ដើម្បីងាយស្រួលច្រៀងនៅក្នុងព្រះវិហារបាន។
រូបភាពតូច| ហ្វីលីពនៃម៉ានិច បង្ហាញ "Wilhelmus" ដល់ វីល្លៀម គូរដោយ ចេខុប ស្ពើល(កំឡុង ១៨៥០)។

### ប្រភពដើមនៃអត្ថបទចម្រៀង 
ប្រភពដើមនៃបទចម្រៀងគឺមិនមានភាពច្បាស់លាស់ទេ។ "Wilhelmus" ត្រូវបានសរសេរជាលើកដំបូងនៅចន្លោះពេលចាប់ផ្តើមនៃសង្គ្រាម៨០ឆ្នាំ នៅខែមេសាឆ្នាំ១៥៦៨ និងការកាន់កាប់ប្រ៊ីយែល នៅថ្ងៃទី១ខែមេសាឆ្នាំ១៥៧២។  ភ្លាមៗបន្ទាប់ពីបទភ្លេងត្រូវបានតាក់តែងហើយ វាត្រូវបានគេនិយាយថាទាំងអតីតចៅហ្វាយក្រុងអានវើព ហ្វីលីពនៃម៉ានិច ឬអ្នកនយោបាយ ឌើក គូនហ៊ែត បានសរសេរអត្ថបទចម្រៀងនេះ។ ទោះជាយ៉ាងណាក៏ដោយ វាមានលក្ខណៈមិនច្បាស់លាស់ ខណៈដែលទាំងម៉ានិច និងគូនហ៊ែត មិនដែលបាននិយាយថាពួកគេបានសរសេរអត្ថបទចម្រៀងនោះទេ ទោះបីជាបទចម្រៀងនេះមានប្រជាប្រិយភាពខ្លាំងនៅក្នុងសម័យរបស់ពួកគេក៏ដោយ។ "Wilhelmus" ក៏មាន ចង្វាក់ជួន ចម្លែកមួយចំនួននៅក្នុងវាផងដែរ។ ក្នុងករណីខ្លះ ស្រៈនៃពាក្យមួយចំនួនត្រូវបានផ្លាស់ប្តូរ ដើម្បីអនុញ្ញាតឱ្យវាជួនជាមួយពាក្យផ្សេងទៀត។ អ្នកខ្លះយល់ថានេះជាភ័ស្តុតាងដែលថា ម៉ានិចឬ គូនហ៊ែត មិនបាននិពន្ធបទភ្លេងនេះទេ ខណៈដែលពួកគេទាំងពីរនាក់គឺជាកវីដែលមានបទពិសោធន៍នៅពេលដែល "Wilhelmus" ត្រូវបានសរសេរ ហើយវាត្រូវបានគេនិយាយថាពួកគេនឹងមិនទទួលយកនូវកំហុសតូចៗទាំងនេះទេ។ ដូច្នេះហើយ អ្នកខ្លះជឿថាទំនុកច្រៀងនៃភ្លេងជាតិហូឡង់ គឺជាការបង្កើតនរណាម្នាក់ដែលទើបតែសរសេរកំណាព្យមួយសម្រាប់ឱកាសនោះ ហើយបន្ទាប់មកបានបាត់ពីប្រវត្តិសាស្ត្រទៅ។ ការបកប្រែជាភាសាបារាំងនៃ "Wilhelmus" បានបង្ហាញខ្លួននៅជុំវិញឆ្នាំ ១៥៨២។ 

ការស្រាវជ្រាវ ស្ទីឡូម៉ែត្រ ថ្មីៗនេះបានលើកឡើងពី ព្យែទើ ដាធីន អាចជាអ្នកនិពន្ធអត្ថបទនៃភ្លេងជាតិហូឡង់។  ដោយចៃដន្យ អ្នកស្រាវជ្រាវជនជាតិហូឡង់ និងហ្វ្លេមីស ( វិទ្យាស្ថានមើទែន សាកលវិទ្យាល័យអ៊ូត្រ៊ែច និង សាកលវិទ្យាល័យអានវើព ) បានរកឃើញភាពស្រដៀងគ្នាជាច្រើនរវាងលក្ខណៈស្នាដៃរបស់គាត់ និងភ្លេងជាតិ។  

## រចនាសម្ព័ន្ធនិងការបកស្រាយ 
អត្ថបទពេញលេញមានដប់ប្រាំវគ្គ។ ភ្លេងនេះគឺជាកំណាព្យដែលមានលក្ខណៈបង្កប់ ដោយអក្សរដំបូងនៃវគ្គទាំងដប់ប្រាំបានបង្កើតឈ្មោះថា "Willem van Nassov" ( *ណាសូវ* គឺជាបំរែបំរួល ការសរសេរនៃពាក្យបច្ចុប្បន្នរបស់ *ណាសាវ* ) ។ នៅក្នុងការប្រកបអក្ខរាវិរុទ្ធហូឡង់បច្ចុប្បន្ន ពាក្យដំបូងនៃវគ្គទី១២និងទី១៣ ចាប់ផ្តើមដោយ Z ជំនួសឱ្យ S ។

ដូចបទចម្រៀងជាច្រើននៃសម័យកាលនោះដែរ វាមានរចនាសម្ព័ន្ធស្មុគ្រស្មាញ តែងដោយប្រើវិធីចម្លាស់ល្បះ អត្ថបទគមានលក្ខណៈស៊ីមេទ្រី ក្នុងឃ្លាទី១ និង១៥មានលក្ខណៈស្រដៀងអត្ថន័យគ្នា ដូចវគ្គ២ និង១៤ វគ្គ៣ និង១៣ ជាដើម។ រហូត​ដល់​​ចូល​​ក្នុង​វគ្គទី​៨ ជា​ចំណុចស្នូល​នៃ​បទ​ចម្រៀង៖ «ឱ ​ដាវីឌ ទ្រង់​បាន​ស្វែង​រក​ទី​ជម្រក​ពី​ភាពផ្តាច់ការនៃស្តេច​សូល សូម្បីតែខ្ញុំក៏រត់គេចពីភាពចលាចលនេះដែរ» ដែលការប្រៀបធៀបត្រូវបានធ្វើឡើងមិនត្រឹមតែរវាងដាវីឌនៃគម្ពីរប៊ីប និងវីល្លៀមនៃអូរ៉ង់ ជាមេដឹកនាំដ៏មានមេត្តា និងយុត្តិធម៌នៃការបះបោរហូឡង់ប៉ុណ្ណោះទេ ប៉ុន្តែថែមទាំងរវាងស្តេចសូល ដែលជាស្តេចផ្តាច់ការ និងរាជានិយមអេស្ប៉ាញ និងរវាងទឹកដីសន្យានៃអ៊ីស្រាអែលដែល​ព្រះ​បាន​ប្រទាន​ដល់​ដាវីឌ និង​​នគរ​មួយដែល​ព្រះ​បាន​ប្រទាន​ដល់​វីល្លៀម។ 

នៅក្នុងលក្ខណៈបុរសទីមួយ ដូចជាការនិយាយពីខ្លួនគាត់ វីល្លៀមនិយាយពីការរំខានចិត្តរបស់គាត់ក្នុងការមិនយល់ស្របជាមួយស្តេចរបស់គាត់។ គាត់បានព្យាយាមស្មោះត្រង់ចំពោះស្តេចរបស់គាត់  ទោះជាយ៉ាងណាក៏ដោយនៅឆ្នាំ១៥៨១ ហូឡង់បានច្រានចោលភាពស្របច្បាប់នៃការគ្រប់គ្រងរបស់ស្តេចអេស្ប៉ាញលើខ្លួននៅក្នុង ច្បាប់នៃការបោះបង់សច្ចាប្រណិធាន ។

ពាក្យ *Duytschen* នៅក្នុងវគ្គទីមួយ ជាទូទៅត្រូវបានបកប្រែជាភាសាអង់គ្លេសថា ហូឡង់ ដើម ឬ លក្ខណៈអាល្លឺម៉ង់ គឺសំដៅទៅលើឫសគល់របស់វីល្លៀម។ សមមូល​ហូឡង់​ទំនើប​របស់​វាគឺ *Duits* មាន​ន័យ​ទាំងស្រុង​ថា អាល្លឺម៉ង់ ហើយ​ខណៈ​ដែល​វា​អាច​សំដៅ​ទៅ​ស្រុកកំណើតដូនតារបស់វីល្លៀម(ណាសាវ, អាល្លឺម៉ង់) ឬ​ទៅ​កាន់​ទឹកដី​នៃចក្រភព​ហូលីរ៉ូម៉ាំង។ វា​ប្រហែល​ជា​យោង​ទៅ​លើ​អត្ថន័យ​ចាស់​នៃ​ពាក្យ ដែលអាចត្រូវបានបកប្រែជា អាល្លឺម៉ង់ និងស្វែងរកទីតាំងសម្រាប់វីល្លៀម ជាមនុស្សម្នាក់ដែលមានទំនាក់ទំនងផ្ទាល់ខ្លួនជាមួយតំបន់ស្រុកទាបដែលផ្ទុយពីស្តេចនៃអេស្ប៉ាញ ហ្វីលីពទី២ ដែលជាទូទៅត្រូវបានបង្ហាញជាជនបរទេស ផ្តាច់ទំនាក់ទំនង និងគ្មានទំនាក់ទំនង។ ក្នុងការធ្វើដូច្នេះ វីល្លៀមក៏កំពុងប្រៀបធៀបខ្លួនគាត់ដោយប្រយោលជាមួយនឹងស្តេចដែលមានប្រជាប្រិយភាព ឆាលទី៥ (បិតារបស់ហ្វីលីព) ដែលខុសពីរាជបុត្ររបស់ទ្រង់ ដោយបានកើតក្នុងស្រុកទាប និយាយភាសាហូឡង់ និងយាងទៅស្រុកទាបញឹកញាប់ជាងផ្នែកផ្សេងទៀតនៃអាណាចក្ររបស់ព្រះអង្គ។    

## ការសម្តែង 
រូបភាពតូច| វីល្លៀមទី១ មេដឹកនាំ បដិវត្តបះបោរហូឡង់ គូរដោយ អាឌ្រីយែន ថូម៉ាស​ ឃី។

### ប្រវត្តិ 
ទោះបីជាទើបតែប្រកាសជាភ្លេងជាតិនៅឆ្នាំ១៩៣២ ក៏ដោយ"Wilhelmus"មានប្រវត្តិជាច្រើនសតវត្សមកហើយ។ វាត្រូវបានច្រៀងក្នុងពិធីផ្លូវការជាច្រើន និងនៅក្នុងព្រឹត្តិការណ៍សំខាន់ៗជាច្រើន ចាប់តាំងពីការផ្ទុះឡើងនៃការបះបោរហូឡង់ក្នុងឆ្នាំ១៥៦៨ ដូចជាការឡោមព័ទ្ធហាឡឹម ក្នុងឆ្នាំ១៥៧៣ និងការចូលជាផ្លូវការរបស់ព្រះអង្គម្ចាស់នៃអូរ៉ង់ ចូលទៅក្នុងទីក្រុងព្រុចសែល នៅថ្ងៃទី១៨ខែកញ្ញាឆ្នាំ ១៥៧៨។

វាត្រូវបានគេអះអាងថាក្នុងអំឡុងពេលធ្វើទារុណកម្មដ៏អាក្រក់របស់ បាល់ថាសារ ហ្ស៊ែរ៉ាដ (អ្នកធ្វើឃាតវីល្លៀមនៃអូរ៉ង់) ក្នុងឆ្នាំ១៥៨៤ បទចម្រៀងនេះត្រូវបានច្រៀងដោយឆ្មាំដែលព្យាយាមយកឈ្នះលើការស្រែករបស់ហ្ស៊ែរ៉ាដ នៅពេលដែលខ្លាញ់ជ្រូកកំពុងពុះត្រូវបានចាក់ពីលើគាត់។ ហ្ស៊ែរ៉ាដ បាន​ឆ្លើយ​តប​ថា "ច្រៀង! ពួកមាន​បាប​ហូឡង់! ច្រៀង! ប៉ុន្តែ​ដឹង​ថា​មិន​យូរ​ប៉ុន្មាន​ខ្ញុំ​នឹង​ត្រូវ​បាន​ច្រៀងវិញ!"។ 

រឿងព្រេងមួយទៀតអះអាងថា អនុវត្តតាមច្បាប់នាវាចរណ៍ឆ្នាំ១៦៥១ (បទបញ្ញត្តិដោយ អូលីវើ ក្រុមវែល តម្រូវឱ្យកងនាវាបរទេសទាំងអស់នៅ សមុទ្រខាងជើង ឬ ច្រកសមុទ្រអង់គ្លេស ត្រូវដាក់ទង់ជាតិរបស់ពួកគេចុះជាការគោរព) "Wilhelmus" ត្រូវបានច្រៀង(ឬផ្ទុយទៅវិញស្រែក) ដោយនាវិកនៅលើសំពៅ *Brederode* របស់ហូឡង់ជាការឆ្លើយតបទៅនឹងការបាញ់ព្រមានដំបូងដែលត្រូវបានបាញ់ដោយកងនាវាអង់គ្លេសក្រោមការដឹកនាំរបស់ រ៉ូប៊ើត ប្ល៊ែក នៅពេលដែលនាយនាវាហូឡង់ ម៉ាទែន ត្រុម បានបដិសេធមិនព្រមដាក់ទង់សំពៅគាត់ចុះ។ នៅចុងបញ្ចប់នៃបទចម្រៀង ដែលស្របគ្នានឹងការបាញ់ព្រមានដោយពួកអង់គ្លេសលើកទីបី និងចុងក្រោយ លោកត្រុម បានបាញ់ពេញមួយចំហៀងពីសំពៅ ដោយហេតុការណ៍នេះចាប់ផ្តើម សមរភូមិឆ្នេរហ្គោតវីន និង សង្រ្គាមអង់គ្លេស-ហូឡង់លើកទីមួយ ។  ជាមួយ​នឹង​អត្ថបទ​ចម្រៀង​ដូច​ខាង​ក្រោម៖Selamat bagi Ratu yang maha mulia
Aman dan sentosa di atas takhtanya
Umur dan usia dilanjutkan Allah
Rezeki murah lipat berganda-ganda

Bulan yang kedelapan diinilah waktu
Tiga puluh satu bilangan tertentu
Hari lahir Baginda Putri Ratu
Mengucapkan selamat kami sekutu ក្នុងអំឡុងពេលនៃការកាន់កាប់របស់អាល្លឺម៉ង់នៃប្រទេសហូឡង់ អាក់ទើ សីអ៊ីនកាត ដែលជាមេបញ្ជាការណាស៊ី បានហាមឃាត់និមិត្តសញ្ញាទាំងអស់នៃគ្រួសាររាជវង្សហូឡង់រួមទាំង "Wilhelmus" ។ បន្ទាប់មកវាត្រូវបានយកទៅប្រើដោយក្រុមបក្សទាំងអស់នៃការតស៊ូរបស់ហូឡង់ សូម្បីតែអ្នកសង្គមនិយមដែលធ្លាប់ប្រកាន់ជំហរប្រឆាំងរាជានិយមក៏ដោយ។ អ្នកគាំទ្រពួកអាល្លឺម៉ង់ Nationaal-Socialistische Beweging (NSB) ដែលបានច្រៀង "Wilhelmus" នៅឯកិច្ចប្រជុំរបស់ពួកគេមុនសម័យកាន់កាប់នោះបានជំនួសវាដោយ "Alle Man van Neerlands Stam" ("បុរសទាំងអស់នៃដើមកំណើតហូឡង់") ។  បទចម្រៀងនេះត្រូវបានទាក់ទាញចំណាប់អារម្មណ៍របស់ពិភពលោកដែលនិយាយភាសាអង់គ្លេសដោយ ខ្សែភាពយន្តសង្គ្រាមអង់គ្លេសឆ្នាំ១៩៤២ *One of Our Aircraft Is Missing* ។ ខ្សែភាពយន្តនេះទាក់ទងនឹងនាវិកយន្តហោះទម្លាក់គ្រាប់បែករបស់ កងភូមិន្ទអាកាសអង់គ្លេស ដែលត្រូវបានបាញ់ទម្លាក់ចុះមកប្រទេសហូឡង់កាន់កាប់ដោយណាស៊ី ហើយត្រូវបានជួយដោយអ្នកស្រុក។ បទភ្លេងនេះត្រូវបានឮក្នុងអំឡុងពេលខ្សែភាពយន្តដែលជាផ្នែកមួយនៃយុទ្ធនាការនៃការតស៊ូអកម្មដោយប្រជាជន ហើយវាបានបញ្ចប់ជាមួយនឹងសញ្ញាជាតិនៃប្រទេសហូឡង់ នៅលើអេក្រង់ខណៈពេលដែល "Wilhelmus" ត្រូវបានចាក់។ 

### បច្ចុប្បន្ន 
រូបភាពតូច| វគ្គទីមួយនៃ "Wilhelmus"
"Wilhelmus" គឺត្រូវលេងតែមួយវគ្គគត់ក្នុងពិធី ឬព្រឹត្តិការណ៍ផ្សេងទៀត ហើយប្រសិនបើអាចធ្វើទៅបាន វាគឺជាតន្ត្រីចុងក្រោយដែលត្រូវចាក់នៅពេលទទួលប្រមុខរដ្ឋបរទេស ឬអ្នកតំណាង។

ក្នុងអំឡុងពេលព្រឹត្តិការណ៍កីឡាអន្តរជាតិដូចជា ការប្រកួតបាល់់ទាត់ពិភពលោក UEFA European Football Championship  កីឡាអូឡាំពិក និង Dutch Grand Prixilhelmus" ក៏ត្រូវបានលេងផងដែរ។ ស្ទើរតែគ្រប់ករណីទាំងអស់វគ្គទី១ និងទី៦ (ឬការនិយាយឡើងវិញនូវបន្ទាត់ចុងក្រោយ) ឬឃ្លាទី១តែម្នាក់ឯងត្រូវបានច្រៀងឬលេងជាជាងបទចម្រៀងទាំងមូល ដែលអាចនឹងលេងរហូតដល់១៥នាទីឯណោះ។ 

"Wilhelmus" ក៏ត្រូវបានគេប្រើយ៉ាងទូលំទូលាយនៅក្នុងការជួបជុំជាតិនិយមហ្វ្លេមីស ជានិមិត្តរូបនៃការរួបរួមវប្បធម៌ជាមួយប្រទេសហូឡង់។ ការប្រមូលផ្តុំប្រចាំឆ្នាំដូចជា " IJzerbedevaart " និង "Vlaams Nationalaal Zangfeest" បិទបញ្ចប់ជាមួយនឹងការច្រៀងវគ្គទី៦ បន្ទាប់មកភ្លេងជាតិហ្វ្លេមីស " De Vlaamse Leeuw " ត្រូវបានច្រៀង។

## ការប្រែប្រួល 
លក្ខណៈនៃការប្រែប្រួលដ៏សំខាន់មួយនៅលើបទភ្លេងនៃ "Wilhelmus van Nassouwe" គឺថាដោយអ្នកវាយជួងពិការភ្នែក ចាខុប​ វ៉ាន់អ៊ីប នៅក្នុងការប្រមូលពាក់កណ្តាលសតវត្សទី១៧របស់គាត់នៃការប្រែប្រួល *Der Fluyten Lust-hof* ។ 

ភ្លេងជាតិមហាក្សត្រ លុចសំបួ (ហៅថា " ដឺ វីលហេមុស ") គឺជាការកែសម្រួលបទ "Wilhelmus" ។ ភ្លេង​នេះ​ត្រូវ​បាន​គេ​ប្រើ​ជា​លើក​ដំបូង​ក្នុង​ប្រទេស​លុចសំបួ (ពេល​នោះ​ក្នុងការ​រួបរួម​ផ្ទាល់​ខ្លួនជាមួយ ​ព្រះរាជាណាចក្រ​ហូឡង់) ក្នុង​ឱកាស​នៃ​ព្រះរាជ​ទស្សនកិច្ច​របស់​ស្តេច​ហូឡង់ និងក្រង់ឌុច​នៃ​លុចសំបួ វីល្លៀមទី៣ ក្នុង​ឆ្នាំ១៨៨៣។ ក្រោយ​មក ភ្លេង​នេះ​ត្រូវ​បាន​លេង​ឲ្យ​ ក្រង់ឌុចអាដូល្វនៃ​ប្រទេសលុចសំបួរ  រួម​ជាមួយ​នឹង ​ភ្លេង​ជាតិ​របស់​ពួក​គេ ។ សាច់ភ្លេងគឺស្រដៀងគ្នា ប៉ុន្តែមិនដូចគ្នាទៅនឹងបទ "Wilhelmus" ទេ។ វាត្រូវបានប្រើប្រាស់ជាផ្លូវការតាំងពីឆ្នាំ១៩១៩។

បទចម្រៀង " Wenn alle untreu werden " ("នៅពេលមនុស្សទាំងអស់អស់ជំនឿ") ដែលត្រូវបានគេស្គាល់ថាជា "Das Treuelied" និពន្ធដោយកវី ម៉ាក្ស វុនស៊ែនឃែនដូហ្វ បានប្រើភ្លេងដូចគ្នាទៅនឹង "Wilhelmus"។ បន្ទាប់ពីសង្គ្រាមលោកលើកទី១ បទចម្រៀងនេះបានក្លាយជាការពេញនិយមក្នុងចំណោមក្រុមជាតិនិយមអាល្លឺម៉ង់ ។ វា​បាន​ក្លាយ​ជា​បទ​ចម្រៀង​ដ៏​ពេញ​និយម​បំផុត​មួយ​របស់ពួកSS រួម​ជាមួយ​នឹងបទ " Horst-Wessel-Lied "។

ភ្លេង​នេះក៏​ត្រូវ​បាន​គេ​ប្រើ​ក្នុង ​បទ​ចម្រៀង​ប្រជាប្រិយ ​របស់​ស៊ុយអែត " Ack, Göta konungarike [ sv ] " ("ទីបំផុត, អាណាចក្រពួកហ្គោធិច ") ដែលត្រូវបានសរសេរនៅឆ្នាំ១៦២៦ ដែលនិយាយអំពីការតស៊ូរំដោះប្រទេសស៊ុយអែត ដោយស្តេច ហ្គូស្តាហ្វ វ៉ាសា កំឡុងសតវត្សទី១៦។

## អត្ថបទចម្រៀង 
"Wilhelmus" ត្រូវបានបោះពុម្ពជាលើកដំបូងនៅក្នុង  (  សៀវភៅចម្រៀង 'អ្នកសុំទាន ') នៅឆ្នាំ១៥៨១។ វាបានប្រើអត្ថបទខាងក្រោមជាស្តេចក្តីផ្តើមទៅកាន់ "Wilhelmus"៖'

អត្ថបទដើមមាន១៥វគ្គ និងត្រូវបានសរសេរក្នុងទម្រង់នៃការបង្កប់ន័យមួយ ដោយអក្សរទីមួយក្នុងឃ្លាខាងក្រោមនីមួយៗ ដែលគូសបញ្ជាក់ជា **អក្សរដិត** ខាងក្រោម ប្រកបជា វីល្លៀននៃណាសាវ *William of Nassau* ។

## កំណត់ចំណាំ 
# Dutch: *Het Wilhelmus*; pronounced &#x5B;ɦɛt ʋɪlˈɦɛlmʏs&#x5D; ;  "The Wilhelmus"
# Translated as "Another Song of the Town of Chartres Besieged by the Prince of Condé".
# See Help:IPA/Dutch and Dutch phonology.

## ឯកសារយោង 

ចំណាត់ថ្នាក់ក្រុម:ភ្លេងជាតិ